Α.Σ. Αστέρας Ιτέας

Ο **Αστέρας Ιτέας** είναι ποδοσφαιρικός σύλλογος της Ιτέας και μαζί με τον Φωκικό Άμφισσας είναι οι μεγαλύτεροι στην Φωκίδα. Το επίσημο έτος ίδρυσής του είναι το 1930. Μέχρι πρόσφατα θεωρείτο ότι ιδρύθηκε το 1936, όμως υπήρχε και προγενέστερα αφού αναφέρεται σε εφημερίδα τόσο του 1931, όσο και του 1933. Παράλληλα με τον Αστέρα υπήρχε η Ένωσις Ιτέας, επίσης από την δεκαετία του '30.

Από την ίδρυσή του μέχρι και την περίοδο 1984-85 ο Αστέρας μετείχε στην Ένωση Φθιωτιδοφωκίδας. Έχει συμμετοχές στην Δ΄ Εθνική και την Γ΄ Ερασιτεχνική Εθνική.

Έδρα του είναι το Δημοτικό Γήπεδο Ιτέας "Αθανάσιος Νοικοκυράκης ή και "Alcatraz" όπως το ονομάζουν οι φίλαθλοι, με χωρητικότητα 1.000 περίπου θέσεων.

## Γήπεδο
Από το 1928 διέθετε δικό του γήπεδο μέχρι και τις αρχές της δεκαετίας του '50, στη θέση που σήμερα βρίσκονται οι καινούργιες εργατικές κατοικίες. 

Σημερινή έδρα του Αστέρα είναι το Δημοτικό Γήπεδο "Αθανάσιος Νοικοκυράκης" το οποίο περιλαμβάνεται μεταξύ των εγκαταστάσεων του αθλητικού κέντρου (μαζί με κλειστό γυμναστήριο και κολυμβητήριο) στην είσοδο της πόλης.

Ο Αστέρας μεταστεγάστηκε εκεί το 1999, αφού προηγουμένως και επί 21 συνεχή χρόνια (με εγκαίνια στις 17/9/1978, ημέρα Κυριακή και φιλικό αγώνα με Αμβρυσσέα Διστόμου, με σκορ 1-2) χρησιμοποιούσε το παραλιακό γήπεδο, στην τοποθεσία "Γ*αλλικοί Μόλοι*".
[left|200 px|thumb|Το αρχικό γήπεδο της ομάδας στους "Γαλλικούς Μώλους" της Ιτέας, δίπλα στο δρόμο προς [Γαλαξείδι]]

## Ιστορία

### Τα πρώτα χρόνια
Την αγωνιστική περίοδο 1949-50 την ομάδα αποτελούσαν, μεταξύ άλλων, οι ποδοσφαιριστές *Γιαννακάκης, Τσαφόγενος, Βασιλείου, Κατραμάτος, αδελφοί Γκριζελιώτη, Αναγνωστάκος, Τσακπίνης, Ζαφειρόπουλος, Νίνος, Μπαρκούτας. Την επόμενη διετία ο Αστέρας έχει ανανεωθεί πλήρως και το έμψυχο δυναμικό του συνίσταται από τους παίκτες Βαλσαμάκη, Ψαρρό, Κοντοκόντη, Ταλαρούγκα, Μωραίτη, Αναγνωστάκο, Παλυβίδα, Σιτέ, Βορριά, Τζίβα, Ροζάκη, Περδίκη, Κοκκώνη, Ψαρρό, Τραχανά, Χρήστου, Καστρίτη, Ελμαλιώτη, Ταμπίτσικα, Βορόπουλο, κ.α.*

 
Στις 1/3/1952 ανακοινώνεται το νέο Διοικητικό Συμβούλιο του Αστέρα, υπό τους Ευθ. Μπήλιο (Πρόεδρο), Γ. Κακάνη (Αντιπρόεδρο), Αν. Δάνισκα (Γ. Γραμματέα), Γ. Πανάκο (Ταμία), Ευθ. Ράπτη (Γεν. Αρχηγό), Ηλία Λιάκο (Έφορο Ποδοσφαίρου) και Δ. Ανάγνο, Λ. Ανάγνο, Γ. Γιάμαλη (συμβούλους). Τον Ιανουάριο του 1958 εκλέγεται νέο Συμβούλιο, υπό τους Ν. Ράπτη (πρόεδρο), Ν. Καλλία (αντιπρόεδρο), Π. Κακανά (γενικό γραμματέα), Μ. Σκαρίμπα (ταμία), Η. Λιάκο (έφορο), Ζ. Ζαφειρόπουλο (γενικό αρχηγό), Ν. Ταλαρούγκα και Γ. Ανδρέου (εφόρους γηπέδου και εκδρομών, αντίστοιχα). Την περίοδο 1958-59 στην ομάδα αγωνίζονται οι *Βαλσαμάκης, Κρεμμύδας, Κοντογιαννάτος, οι αδελφοί Ταλαρούγκα, οι εξάδελφοι Χρήστος και Γιάννης (παρατσούκλι "Πούσκας") Σιτές, οι αδελφοί Τζίβα, οι Ταμπίτσικας, Σακκαλής, Αργυρόπουλος, Αντωνίου, Ελμαλιώτης, Ντίνος Γιαγκιλίτσης (παρατσούκλι "Φακής"), Τζίτζικας, Βορριάς, Καβαδάς, Πολυζωγόπουλος Το φθινόπωρο του 1961 η διοίκηση αποτελείται από τους Ζούκα, Αγορόπουλο, Ζαφειράκη, Θανασούλη, Λαλά, Καλοδήμο, Μπαρτσώτα*.

### Στην Α΄ κατηγορία
Το 1962 ο Αστέρας αναδεικνύεται πρωταθλητής του Α΄ ομίλου στη Β΄ τοπική κατηγορία και ανέρχεται στην Α΄ Φθιωτιδοφωκίδας. Τη βασική του ομάδα αποτελούσαν τότε οι Κοντογιαννάτος, Καπαρέλης, Πάντζαλης, Μιχαηλίδης, Γιαγκιλίτσης, Δημητριάδης, Παναγιωτόπουλος, Κατσαούνος, Καλογερόπουλος, Δεχερελίδης, Περλορέντζος, Αργυρόπουλος, Ζορμπάς, Ελμαλιώτης. Το Δεκέμβριο του ίδιου έτους, η Ε.Π.Σ. Φθιωτιδοφωκίδας ενέκρινε τη μετονομασία της ομάδας από Α.Σ. Ιτέας σε Α.Σ. Ιτέας-Κίρρας Βωξιτών Παρνασσού "Αστήρ", με αρ. μητρώου 749. Την επόμενη τριετία ο Αστέρας βρίσκεται στην Α΄τοπική κατηγορία, η οποία αποτελείται από 7 ομάδες το 1962-63 και έως το 1964-65. Την περίοδο 1965-66 ο Αστέρας μετέχει ξανά στην Α΄ κατηγορία της ΕΠΣ Φθιωτιδοφωκίδας, αγωνίζεται μόνο εντός έδρας και στο τέλος της σεζόν υποβιβάζεται στη Β΄κατηγορία.

### Παρακμή και επάνοδος
Στα 1968 ο Αστέρας έχει φτάσει να αγωνίζεται στην Γ΄ τοπική ερασιτεχνική κατηγορία Φθιωτιδοφωκίδας. Το 1971-72 στη σύνθεσή του βρίσκουμε τα ονόματα των Νίκου Αλεξανδρή, Γεωργά, Χαβιάρα, Κατσαβοχρήστου,  Α., Π. και Κ. Σκαρίμπα, Λύτρα, Σούλη Σιτέ (παρατσούκλι "Μαύρος", αδελφός του Γιάννη Σιτέ), Μανώλη, Μαστρογιάννη. Την επόμενη περίοδο (1972-73) με πρόεδρο τον Π. Μανδρέκα και νέους παίκτες τους Αλέξανδρο Ελμαλιώτη, Κωνσταντίνο Γιαγκελίτση, Ηλία Μωραΐτη, Γεώργιο Τσώνο κ.α. η ομάδα αναδεικνύεται πρωταθλήτρια σε όμιλο 7 ομάδων της Γ΄ κατηγορίας Φθιωτιδοφωκίδας και ανέρχεται έτσι στη Β΄ κατηγορία  Την περίοδο 1973-74 στην ομάδα παίζουν, μεταξύ άλλων, οι Καραγιώργης, Κούκιος (τερματοφύλακες), Λύτρας Ι. και ΙΙ., Μαργαρίτης, Τσώνος, Κατσαβός, Μπομπάκης, Καλιακούδας, Αγγελέτος, Σιτές, Καββούνης, Σκαρίμπας, Μαστρογιάννης, Σακκαλής, Καλιώρας, ΛιάκοςΑπό τη σεζόν 1975-76 η ομάδα έχει ανέλθει και διατηρηθεί στην Α΄ Φθιωτιδοφωκίδας. Το 1975-76 ο Αστέρας μετέχει σε υπό-όμιλο των 6 ομάδων, το 1976-77 η κατηγορία ενοποιείται και παίρνει μέρος στον ένα και μοναδικό της όμιλο (των 12 ομάδων), όπου τερματίζει προ-τελευταίος και -σύμφωνα με την προκήρυξη του πρωταθλήματος- υποβιβάζεται, αλλά παραμένει λόγω αναδιάρθρωσης (αύξησης κατά δυο των ομάδων στην Α΄Κατηγορία). Το 1977-78, πλέον σε όμιλο 14 ομάδων, πραγματοποιεί και πάλι πολύ άσχημο ξεκίνημα, όμως με αντεπίθεση διαρκείας στο δεύτερο γύρο τερματίζει στη 12η θέση και διατηρείται στην κατηγορία Παρομοίως και το 1978-79 ο όμιλος αποτελείται από 14 συλλόγους, όπου το φαβορί είναι ο ΑΟ Μαλεσίνας, ο οποίος ξεκινά μια αήττητη πορεία στις πρώτες 22 αγωνιστικές. Την 23η μέρα πάει στην Ιτέα και ο Αστέρας θριαμβεύει σε βάρος του με σκορ 2-1. Στην ομάδα του Αστέρα έπαιζαν τότε οι Καρδαράς, Μαυρογιάννης, Ξενάκης, Αθ. Μαρτίνος, Μπασάνος, Μπεχλιβανίδης, Αγγελέτος, Μπουροτζίκας, Λ. Βέλλιος, Λαμπρόπουλος, Χρήστος Σιτές, Μπαρτσιώτας, Σούλης Σιτές, Μαστρογιάννης, Τάσος Λιάκος, Παπαϊωάννου, Μπουντόλος. Ο Αστέρας τελικά τερματίζει στην τιμητική 7η θέση.

### Δεκαετία του '80
Την επομένη  χρονιά (1979-80) οι ομάδες της Α΄ κατηγορίας αυξάνονται σε 15 και ο Αστέρας που αρχίζει πολύ άσχημα με 6 συνεχόμενες ήττες τελικά δίνει αγώνα μπαράζ για την παραμονή του με τον Αγρότη Λιανοκλαδίου στο γήπεδο των Καμένων Βούρλων, χάνει με 2-1 στην παράταση και υποβιβάζεται. Είχαν αγωνισθεί οι Αυλακιώτης, Μαρτίνος, Γ. Σκαρίμπας, Μπασάνος, Τσώνος, Σιτές (35΄Σκαρίμπας Ευστ.), Βέλλιος, Τάκης Σκαρίμπας (αρχηγός), Ν. Γκιούλος, Μαστρογιάννης, Λιάκος (59΄ Αγγελέτος). Το γκολ της Ιτέας είχε πετύχει, στο 77ο λεπτό, ισοφαρίζοντας προσωρινά, ο Γκιούλος με σουτ. Το 1980-81 ο Αστέρας με πρόεδρο τον αείμνηστο Κώστα Βορριά τερματίζει δεύτερος στο Γ΄όμιλο της Β΄κατηγορίας και επιστρέφει στην πρώτη κατηγορία. Το 1981-82 αγωνίζεται σε όμιλο 10 συλλόγων, σαν ο μοναδικός εκπρόσωπος από τη Φωκίδα. Ο Αστέρας παλεύει για τη διάκριση, αλλά πρωταθλήτρια αναδεικνύεται η ομάδα της Αταλάντης, με τον Αστέρα να καταλαμβάνει την 5η θέση.  Τη βασική ενδεκάδα αποτελούν οι Κοτοπούλης, Ι. Σκαρίμπας, Ευθ. Μπουραζάνης, Μπασάνος, Αγγελέτος, Μαστρογιάννης, Βέλλιος, Γκιούλος, Σκαρίμπας ΙΙ., Ηλίας Λαμπρόπουλος, Κύτρας, ενώ έπαιζαν ακόμη οι Δημ. Τσαπλάρης, Γ. Λύτρας, Πετώνης, Ν. Γιογάκης, Μαυρογιάννης, Μελέτης κ.α. Τη σεζόν 1982-83 ο Αστέρας παίζει στο Β΄ όμιλο της Α’ τοπικής κατηγορίας (12 ομάδων) και φτάνει ξανά στην κατάληψη της 5ης θέσης, μαζί με το Φωκικό, στους 22 βαθμούς.

### Αγωνιστική ανάκαμψη
[right|100px|thumb|Ο αείμνηστος διεθνής άσσος [Αλέκος Ιορδάνου ήταν προπονητής του Αστέρα Ιτέας κατά τη δεκαετία του '80 (Ιούλιος 2012)]]Τη σεζόν 1983-84 αρχίζει η ανοδική πορεία του Αστέρα. Ξεκινά στις 25 Σεπτεμβρίου 1983 στο β' όμιλο (12 ομάδων) με τρεις νίκες στους τρεις πρώτους αγώνες και την 7η αγωνιστική ξεφεύγει μόνος του στην πρώτη θέση της βαθμολογίας. Σταδιακά όμως θα υποσκελιστεί από την πιο έμπειρη Μαλεσίνα και θα χάσει το πρωτάθλημα. Έπαιξαν τότε για την ομάδα του Αστέρα οι Ασφής, Γκιούλος, Χαρδαλούπας, Μπασάνος, Λίβας, Λαμπρόπουλος, Στ. Μαντζώρος, Καραγιάννης, Μαστρογιάννης, Πασαλιμανιώτης, Ιορδάνου (παίκτης-προπονητής), Σκαρίμπας, Ντάσκας, Μπαρτσιώτας, Γρίβας, Φυτόπουλος κ.α. Την ίδια εποχή διακρίνεται και στο Κύπελλο της ΕΠΣ Φθιώτιδοφωκίδας καθώς φτάνει στον Τελικό, αλλά ηττάται 2-0 από την Προοδευτική Λάρυμνας την Τετάρτη 14 Μαρτίου 1984 στο γήπεδο Λαμίας.

### Στην Α΄ κατηγορία Φωκίδας και στην Δ' Εθνική
Τη χρονιά 1984-85 με προπονητή το Νίκο Γουργιώτη, ο Αστέρας αγωνίζεται στο Νότιο Όμιλο της Α΄ Φθιωτιδοφωκίδας - Ευρυτανίας (14 ομάδων). Παρά τη μεγάλη προσπάθεια που καταβάλουν οι ποδοσφαιριστές του τελικά έρχεται δεύτερος, πίσω από τον Φωκικό που ανέρχεται στο Εθνικό Ερασιτεχνικό Πρωτάθλημα. Το φθινόπωρο του 1985 οι ΕΠΣ Φθιώτιδας και Ευρυτανίας διαχωρίζονται και δημιουργείται η ΕΠΣ Φωκίδας με έδρα την Άμφισσα. Ο Αστέρας, με τεχνικό τον Αλέκο Ιορδάνου, κυριαρχεί πλέον στην τοπική διοργάνωση της Α΄ Κατηγορίας (10 ομάδες) και κατακτά το νταμπλ (Κύπελλο και Πρωτάθλημα). Είχε έρθει η στιγμή, ύστερα από 50 χρόνια ιστορίας, να συμμετάσχει σε Εθνική διοργάνωση. Μάλιστα την ίδια εκείνη χρονιά, η ομάδα του Αστέρα διακρίνεται και στο Κύπελλο Ελλάδας Ερασιτεχνών.

Τα επόμενα ο Αστέρας ανεβοκατεβαίνει σε Δ' Εθνική και Α' Τοπικό. Ιδρύεται η Ε.Π.Σ. Φωκίδας (μετά την διάλυση της Ε.Π.Σ. Φθιωτιδοφωκίδας) και ο Αστέρας αγωνίζεται στο τοπικό της Φωκίδας την σεζόν 1985-86 και το κατακτά. Αγωνίζεται στην Δ' Εθνική και ξαναπέφτει στο τοπικό ως 1989 που επιστρέφει. Έως την σεζόν 1991-92 αγωνίζεται με μέτριες εμφανίσεις στην Δ' Εθνική. Από το 1992 έως το 1999 εναλλάσσεται στις δύο κατηγορίες. 

To 1996-97 o Αστέρας Ιτέας, για 3η φορά στα χρονικά, κατέκτησε το νταμπλ τίτλων στη Φωκίδα, παίρνοντας και το τοπικό Κύπελλο (επικρατώντας στον Τελικό της 2 Απριλίου 1997 του Φωκικού με σκορ 2-0), ενώ μετείχε στη συνέχεια και στο Κύπελλο Ερασιτεχνών. Η βασική ενδεκάδα του Αστέρα Ιτέας αποτελούνταν από τους Τρόπουλο, Καρδαρά, Καρανάσο, Μαργώνη, Τσακίρη, Καραμπελούση (παίκτης-προπονητής), Μανέτα, Λύτρα, Παπαδήμα, Βοργιά και Λιαράκη. Πρόεδρος του Αστέρα ήταν ο Νίκος Γιογάκης. 

Aπό το 2000 έως το 2004 αγωνίζεται στο τοπικό. Την σεζόν 2003-04 καταφέρνει να ξανανέβει στην Δ' Εθνική και ξεκινά μία νέα σελίδα στην ιστορία της ομάδας.

[δεξιά|μικρογραφία|300x300εσ|εισ. Μετά ξαναπέφτει στο τοπικό όπου μένει μέχρι το 1989.ό αγώνα της ομάδας του Αστέρα Ιτέας στη Δ΄ Εθνική, περιόδου 1997-98, με αντίπαλο τον [Κεχαγιάς Προσηλίου|Κεχαγιά Προσηλίου]]

### Η πρόσφατη πορεία
**Περίοδος 2005-06**

Η χρονιά άρχισε πολύ άσχημα,την 4η αγωνιστική η ομάδα του Αστέρα Ιτέας ήταν βυθισμένη στην ουρά του βαθμολογικού πίνακα με μηδέν βαθμούς, η διοίκηση της ομάδος και ο πρόεδρος της κ. Χηρόπουλος Βασίλης, έφερε στην τεχνική ηγεσία της ομάδος τόν Αθηναίο προπονητή Στέφανο Μεϊμαρόγλου, η πρόσληψη του οποίου άλλαξε τα δεδομένα, και η ομάδα του Αστέρα Ιτέας έκανε ένα καταπληκτικό σερί, με συγκομιδή 33 βαθμούς σε 16 αγώνες! Επτά αγωνιστικές πρίν την λήξη του πρωταθλήματος είχαμε αλλαγή στή τεχνική ηγεσία της ομάδος, η ομάδα επανήλθε στα ατυχή αποτελέσματα, με αποτέλεσμα να μην μπορέσει να κρατηθεί ο Αστέρας Ιτέας στήν κατηγορία..

**Περίοδος 2006-07**

Ο Αστέρας κατέκτησε άνετα το πρωτάθλημα στη Φωκίδα, επιιστέφοντας στην Δ' Εθνική. Η ομάδα επέστρεψε στο Περιφερειακό Πρωτάθλημα και ενισχύθηκε με την προσθήκη ικανών ποδοσφαιριστών

**Περίοδος 2007-08**
right|200px|thumb|Αγησίλαος ΠασαλιμανιώτηςΜε νέο τεχνικό το Δημήτρη Παναγιώτου ο Αστέρας αγωνίσθηκε στον 4ο όμιλο της Δ’ Εθνικής, τερματίζοντας στη 2η θέση (πίσω από τον πρωταθλητή Φωκικό) και επιτυγχάνοντας έτσι τη μεγαλύτερη μέχρι τότε διάκριση της ιστορίας του. Επίσης, αποκλείοντας την Κοζάνη στην Ιτέα, έφτασε έως τα ημιτελικά του Κυπέλλου Ερασιτεχνών Ελλάδας, όταν αποκλείσθηκε στην παράταση από τη Νίκη Πολυγύρου στη Λάρισα. Ο αρχηγός του Αστέρα Ιτέας Δημήτρης Ζιώγας αναδείχθηκε πρώτος σκόρερ του 4ου ομίλου της Δ΄ Εθνικής κατηγορίας με 26  τέρματα. Η χρονιά λογίζεται σαν η σπουδαιότερη στην ιστορία της ομάδας, αφού σύμφωνα με τα δημοσιεύματα σε τοπικά ΜΜΕ, το τότε ΔΣ υπό τον Άγη Πασαλιμανιώτη  δαπάνησε πάρα πολλά χρήματα, με στόχο τη διάκριση στο Περιφερειακό Πρωτάθλημα.

**Περίοδος 2008-09**

Ο Αστέρας ξεκίνησε και πάλι με υψηλές βλέψεις, ομως τελικά δεν κατάφερε να πρωταγωνιστήσει στο πρωτάθλημα, καθώς από νωρίς έμεινε "εκτός νυμφώνος" πολλούς βαθμούς πίσω από τους πρωτοπόρους Α.Ο. Τρικάλων και Τύρναβο 2005, ωστόσο πέτυχε να αναδειχθεί για δεύτερη συνεχή χρονιά κυπελλούχος, επικρατώντας με σκορ 2-0 του Απόλλωνα Ευπαλίου στον Τελικό της 25ης Μαρτίου που διεξήχθη στις εγκαταστάσεις της Ε.Π.Σ. Φωκίδας στην Άμφισσα. Η ομάδα έφτασε μέχρι την φάση των "16" του Κυπέλλου Ερασιτεχνών, όταν αποκλείσθηκε από το Βελούχι Καρπενησίου.

**Περίοδος 2009-10**

Αναπάντεχα άσχημα ξεκίνησε η σεζόν για τον Αστέρα, ο οποίος με νέο προπονητή το Γιάννη Καντά (που γρήγορα αντικαταστάθηκε από τον κ. Καραγιάννη) και μετά από μια σειρά ατυχών αποτελεσμάτων και διοικητικών/οικονομικών προβλημάτων, τελικά απεσύρθη από το πρωτάθλημα της Δ' Εθνικής, κάτι που δεν είχε ξανασυμβεί κατά τη θητεία του σ' αυτή την κατηγορία.

**Περίοδος 2010-11**

Το 2010-11 ο Αστέρας με νέο πρόεδρο το Γιάννη Χλεμπογιάννη έπαιξε στο τοπικό πρωτάθλημα αρχίζοντας με -6 βαθμούς λόγω τιμωρίας που του επιβλήθηκε για την αποχώρησή του από το Περιφερειακό Πρωτάθλημα της προηγούμενης περιόδου. Η ποινή αυτή ουσιαστικά του στέρησε τη δυνατότητα να διεκδικήσει τον τίτλο, αφού τερμάτισε στη δεύτερη θέση πίσω από τον πρωταθλητή Διαγόρα Πολυδρόσου. Ωστόσο η ομάδα άφησε καλές εντυπώσεις σε μια μεταβατική χρονιά. Προπονητής ανέλαβε ο Γιάννης Λύτρας, ο οποίος στηρίχθηκε κυρίως σε νέα παιδιά. Ο Αστέρας είχε την καλύτερη άμυνα στην κατηγορία, ηττήθηκε μόνο σε έναν αγώνα, ενώ ο φορ του Γιάννης Δελής αναδείχθηκε πρώτος σκόρερ. Στο Κύπελλο δεν κατάφερε να διακριθεί, αφού αποκλείσθηκε από τη μετέπειτα κάτοχο ΑΣΤΕ. *Το ρόστερ αποτέλεσαν οι Δελής, Ε. και Γ. Λύτρας, Πέτσας, Τσακίρης, Κουβέλης, Μ. και Λ. Χλεμπογιάννης, Μαυροφρύδης, Βάσος, Τοπούζι, Σκαφτούρος, Τολκούτσι, Παπαπαναγιώτου, Βαρκούτας, Πετρόπουλος, Ζαχαρόπουλος, Ζατσελάρι, Τιμούρι.*

**Περίοδος 2011-12**
200px|thumb|Ο ανακαινισμένος χλοοτάπητας του γηπέδου του Αστέρα (25-2-2012)
Πολλά προβλήματα αντιμετώπισε η ομάδα από την αρχή της περιόδου με το γήπεδό της, που ήταν σε φάση ανακατασκευής του χλοοτάπητά του. Οι εργασίες ολοκληρώθηκαν με το τέλος της σεζόν, τότε που η υπόθεση τίτλος είχε ήδη κριθεί υπέρ των αντιπάλων της. Σημαντικό αρνητικό ρόλο στην αποτυχία του Αστέρα να κερδίσει τον τίτλο έπαιξε ο τραυματισμός του κορυφαίου σκόρερ του Γιάννη Δελή. Προπονητής ήταν για δεύτερη χρονιά ο Γιάννης Λύτρας, η προετοιμασία πραγματοποιήθηκε στο γήπεδο του γειτονικού Χρισσού και οι εντός έδρας αγώνες του συλλόγου δόθηκαν στο γήπεδο της Δεσφίνας. Σ' έναν από αυτούς, τον κρισιμότερο της χρονιάς, ο Αστέρας ηττήθηκε σαν τυπικά γηπεδούχος από τον Ησαΐα Δεσφίνας με 2-0 και ουσιαστικά απώλεσε κάθε ελπίδα για το πρωτάθλημα, τερματίζοντας στη 2η θέση. Ο Αστέρας στόχευσε το 2012 και το Κύπελλο, όμως η ήττα του στον ημιτελικό από τον Αμφισσαϊκό 2006 τον έθεσε εκτός Τελικού *Ρόστερ*: *Αλεξανδρής, Παπαπαναγιώτου, Μελέτης, Τολκούτσι, Ελμακλής, Τσακίρης, Γιάννης και Γιώργος Δελής, Πέτσας, Κουβέλης, Λύτρας, Πετρόπουλος, Τοπούζι (1ος σκόρερ με 14 τέρματα), Βάσος, Γεωργάτζε, Πολυζωΐδης, Καρδαράς, Ηλιόπουλος, Βέλιος, Μαυροφρύδης, Βαρκούτας, Καστανόπουλος, Κουρέλης.* Τσακίρης και Πέτσας δεν έλειψαν από κανένα αγώνα του πρωταθλήματος.

**Περίοδος 2012-13**

Με στόχο το νταμπλ στις τοπικές διοργανώσεις (πρωτάθλημα, κύπελλο) αλλά και την προώθηση νεαρών παικτών από τις Ακαδημίες του, όπου υπεύθυνοι προπονητές είναι ο Γιάννης Λύτρας και ο Ανδρέας Καρανάσος, ξεκίνησε τη νέα περίοδο η ομάδα του Αστέρα. Ο πρώτος στόχος επιτεύχθηκε, όχι όμως και ο δεύτερος, καθώς ο Αστέρας ηττήθηκε στην παράταση στον Τελικό Κυπέλλου της ΕΠΣ Φωκίδας από τον Ανδρούτσο Γραβιάς, με σκορ 3-1. Οι Ανδρέας Κουρελής και Γιάννης Δελής αναδείχθηκαν πρώτοι σκόρερ του πρωταθλήματος της Α΄ Κατηγορίας, έχοντας σημειώσει από 24 τέρματα έκαστος. Η συμμετοχή του Αστέρα στο Ειδικό Πρωτάθλημα της Ε.Π.Ο για την άνοδο στη νέα ερασιτεχνική κατηγορία, τύπου Περιφερειακού Πρωταθλήματος 2013-14 ήταν ατυχής, αφού η ομάδα της Ιτέας τερμάτισε στην τελευταία θέση του 8ου προκριματικού ομίλου, με έναν βαθμό σε 6 αγώνες.

**Περίοδος 2013-14**

Και στη νέα περίοδο ο Αστέρας Ιτέας πραγματοποίησε πρωταγωνιστική εμφάνιση στο τοπικό πρωτάθλημα. Από τη λήξη ήδη του πρώτου γύρου η ομάδα βρισκόταν στην κορυφή της βαθμολογίας με διαφορά ασφαλείας από τους υπόλοιπους συλλόγους. Στο τιμόνι της τεχνικής ηγεσίας βρέθηκε και πάλι ο Γιάννης Λύτρας, ενώ πρόεδρος συνέχισε ο Γιάννης Χλεμπογιάννης. Ο στόχος του σωματείου ήταν τριπλός, νταμπλ στη Φωκίδα και άνοδος στην ερασιτεχνική Γ΄Εθνική. Την Τετάρτη 26 Φεβρουαρίου  2014 ο Αστέρας αναδείχθηκε για 11η φορά στην ιστορία του Κυπελλούχος Φωκίδας, μετά τη νίκη του στον Τελικό που έγινε στο Δ.Σ. Άμφισσας, με σκορ 4-1 επί του Διαγόρα Πολύδροσου, ενώ το Σάββατο 5 Απριλίου 2014 αναδείχθηκε (μαθηματικά) πρωταθλητής, επίσης για 11η φορά στα χρονικά. Το νταμπλ τίτλων για τον Αστέρα ήταν το τέταρτο στην ιστορία της ομάδας στην ΕΠΣ Φωκίδας (οι προηγούμενες ήταν στα 1986, 1993 και 1997), περισσότερες από κάθε άλλο σύλλογο στη Φωκίδα, αφού δυο νταμπλ έχει ο Φωκικός (1990 και 2001) και ένα ο Ησαΐας Δεσφίνας (1991). Για τρίτη φορά στα τέσσερα τελευταία χρόνια, ο αρχηγός της ομάδας Γιάννης Δελής αναδείχθηκε πρώτος σκόρερ του πρωταθλήματος, ενώ το 2012 ήταν δεύτερος, λόγω τραυματισμού.

***Ειδικό Πρωτάθλημα (μπαράζ) 2014***

Τα αποτελέσματα της ομάδας στον 8ο προκριματικό όμιλο του Ειδικού Πρωταθλήματος 2014, ήταν κατά σειρά: Όμηρος Νεοχωρίου-Αστέρας Ιτέας **0-0**, Αστέρας Ιτέας-Αχέρων Καναλακίου **0-1**, Αστέρας Ιτέας-Αναγέννηση Άρτας **2-0**, Αστέρας Ιτέας-Όμηρος Νεοχωρίου **2-0**, Αχέρων Καναλακίου-Αστέρας Ιτέας **1-0** και Αναγέννηση Άρτας-Αστέρας Ιτέας **4-0**. Ο Αστέρας κατετάγη τρίτος στον όμιλο με 7 βαθμούς, παραμένοντας έτσι στο τοπικό πρωτάθλημα και για την ερχόμενη περίοδο 2014-15, παρ'όλο που έδειξε πολύ καλή εικόνα απέναντι σε πολύ δυνατές ομάδες μάλιστα, ενώ στο ματς εκτός έδρας με την Αναγέννηση Άρτας (που έκρινε την πρόκριση) αντιμετώπισε σκηνές ανεπίτρεπτης βίας από οπαδούς και μία εντελώς άδικη διαιτησία.

εναλλ.=Ο προπονητής του Αστέρα Ιτέας Γιάννης Λύτρας (πρώτος στους όρθιους αριστερά) με τους ποδοσφαιριστές του|μικρογραφία|Ο προπονητής του Αστέρα Ιτέας Γιάννης Λύτρας (πρώτος στους όρθιους αριστερά) με τους ποδοσφαιριστές του (2012)

**Περίοδος 2014-15**

Την Τετάρτη 30 Ιουλίου του 2014 συγκλήθηκε επαναληπτική γενική συνέλευση των μελών της ομάδας η οποία εξέλεξε ως νέο πρόεδρο τον παλαιό ποδοσφαιριστή του συλλόγου Χρήστο Γερεντέ, ύστερα και από την παραίτηση του Γιάννη Χλεμπογιάννη. Το διοικητικό σχήμα ανανεώθηκε πλήρως, με την είσοδο πολλών νέων προσώπων. Αντιπρόεδρος ανέλαβε ο παλαιός ποδοσφαιριστής του συλλόγου Νίκος Βορριάς και γραμματέας ο Πέτρος Παπαποστόλου. Στις 9 Αυγούστου 2014 η νέα διοίκηση της ομάδας ανακοίνωσε την πρόσληψη του προπονητή Στέλιου Φαραούνη Με το κλείσιμο του πρώτου γύρου ο Αστέρας βρισκόταν στην κορυφή της βαθμολογίας μαζί με τον Απόλλωνα Ευπαλίου. Έπειτα από την ήττα της ομάδας (1-0) στον Τελικό του τοπικού Κυπέλλου από τους Δωριείς Μανάγουλης και την εντός έδρας ισοπαλία (1-1) με την Ένωση Γλυφάδας, εξ' αιτίας της οποίας η διοίκηση εξέδωσε δριμύτατη ανακοίνωση κατά της διαιτησίας, λύθηκε η συνεργασία με τον προπονητή Στέλιο Φαραούνη στις 4 Μαρτίου 2015. Το Σάββατο 21 Μαρτίου 2015 ο Αστέρας υποδέχθηκε τον πρωτοπόρο Απόλλωνα Ευπαλίου, το παιχνίδι έληξε ισόπαλο χωρίς τέρματα και η διοίκηση της ομάδας εξέδωσε μια ακόμη ανακοίνωση προς όλες τις αρμόδιες αρχές, στηλιτεύοντας τα σε βάρος της διαιτητικά σφάλματα Ωστόσο, ο ξυλοδαρμός του διαιτητή της αναμέτρησης Νίκου Καραπλή από οπαδούς του Αστέρα μετά τη λήξη του συγκεκριμένου αγώνα, επέφερε ποινή αποκλεισμού της έδρας της ομάδας για δυο αγωνιστικές, ύστερα από σχετική απόφαση της Ε.Π.Σ. Φωκίδας.

**Περίοδος 2015-16**

Την περίοδο 2015-16 προπονητής της ομάδας ήταν ο έμπειρος τεχνικός Κώστας Λίβας. Με τον τελευταίο στην τεχνική ηγεσία, ο Αστέρας αναδείχθηκε για 12η φορά στην ιστορία του, πρωταθλητής Φωκίδας, ωστόσο απέτυχε να προαχθεί στην ανώτερη κατηγορία, μέσω των αγώνων μπαράζ. Μέχρι και τις αρχές του Μαΐου του 2016 πρόεδρος της ομάδας ήταν ο πρώην ποδοσφαιριστής της, Χρήστος Γερεντές.

**Περίοδος 2016-17**

Την περίοδο 2016-17 πήρε μέρος ξανά στο τοπικό πρωτάθλημα Α΄ Φωκίδας διεκδικώντας και πάλι τον τίτλο και (αυτή τη φορά) την απευθείας άνοδο στην ερασιτεχνική Γ΄ Εθνική κατηγορία, την οποία κατέκτησε μαθηματικά τρεις αγώνες πριν την ολοκλήρωση της διοργάνωσης.

**Περίοδος 2017-18**

Την περίοδο 2017-18 ο Αστέρας αγωνίσθηκε για πρώτη φορά στην ιστορία του στην Γ΄ Εθνική κατηγορία (4ος όμιλος), έχοντας προπονητή τον Κώστα Λίβα και νέο πρόεδρο τον Πέτρο Μαντούβαλο. Τερμάτισε στην 3η θέση της τελικής βαθμολογίας, ενώ στις 14 Μαρτίου 2018 αναδείχθηκε Κυπελλούχος Φωκίδας για 12η φορά στην ιστορία του, επικρατώντας του Φωκικού στον Τελικό, μέσα στην Άμφισσα με σκορ 4-1. Την πρώτη θέση είχε κατακτήσει ο Βόλος Ν.Π.Σ., με τον Αστέρα να καταφέρνει να αντιμετωπίσει 'στα ίσια' το μεγαθήριο για δεδομένα Γ'Εθνικής, Νίκη Βόλου (που τερμάτισε 2η), ενώ πέρασε στην βαθμολογία και τον ιστορικό Ολυμπιακό Βόλου. Επίσης κατόρθωσε να φτάσει έως τη φάση των "16" στο θεσμό του Κυπέλλου Ερασιτεχνών.

**Περίοδος 2018-19**

Την περίοδο 2018-19 ο Αστέρας Ιτέας μετείχε εκ νέου στο πρωτάθλημα της Γ΄ Εθνικής κατηγορίας. Η σεζόν ξεκίνησε με δύο αποτυχίες, αφενός τον αποκλεισμό από το Κύπελλο Ελλάδας (α' φάση) και αφ' ετέρου την ήττα στον αγώνα για τον υπερπρωταθλητή της Ε.Π.Σ. Φωκίδας ("SuperCup"). Ωστόσο στο πρωτάθλημα η ομάδα είχε μία αξιοσημείωτη πορεία, καθώς από την αρχή βρέθηκε στις πρώτες θέσεις της κατάταξης και τελικά κατέκτησε ξανά την τρίτη θέση πίσω από Ολυμπιακό και Νίκη Βόλου, ενώ διακρίθηκε και στο τοπικό Κύπελλο της ΕΠΣ Φωκίδας, κατακτώντας για δεύτερο συνεχόμενο χρόνο το τρόπαιο. Μάλιστα νίκησε άνετα τον αιώνιο αντίπαλο του Φωκικό Άμφισσας στα δύο ματς της Γ'Εθνικής και τον συνέτριψε στον ημιτελικό κυπέλλου Ε.Π.Σ. Φωκίδας με σκορ 6-0 . Τον προπονητή Κώστα Λίβα που ξεκίνησε στην τεχνική ηγεσία, αντικατέστησε ο Πάρης Ανδράλας.

**Περίοδος 2019-20**

Ο Αστέρας Ιτέας πήρε μέρος για τρίτη συνεχή χρονιά στην (πλέον) τέταρτη, με τη δημιουργία της Σούπερ Λιγκ 2, εθνική κατηγορία, ενώ τη θέση του στο κύπελλο Ελλάδος την έδωσε στον Απόλλωνα Ευπαλίου (φιναλίστ του περσινού κυπέλλου της Ε.Π.Σ. Φωκίδας), με την αποχώρηση του Πέτρου Μαντούβαλου και την σύντομη επιστροφή του ως προέδρου. Παρά τις προσπάθειες για εξεύρεση μίας λύσης στο οικονομικό πρόβλημα, τελικά η ομάδα αποσύρθηκε από τη διοργάνωση έπειτα από 12 αγώνες, καθώς δεν προσήλθε να αγωνιστεί στο Καναλάκι με τον τοπικό Αχέροντα την Κυριακή 15 Δεκεμβρίου 2019, οπότε και μηδενίστηκε, όπως επίσης και στους δύο επόμενους αγώνες. Τελευταίο ματς στην Γ'Εθνική ήταν εναντίον του Απόλλωνα Ευπαλίου στις 8 Δεκεμβρίου 2019, όπου ο Αστέρας νίκησε με σκορ 3-1.

**Περίοδος 2020-21**

Σε μία πολύ άσχημη περίοδο για την ομάδα αναλαμβάνει πρόεδρος ο Αγησίλαος Πασαλιμανιώτης. Η ομάδα με εντελώς αλλαγμένο ρόστερ δεν ξεκινά με τον καλύτερο τρόπο τις υποχρεώσεις της καθώς ηττήθηκε με σκορ 4-0 στην παράταση από τον Ησαΐα Δεσφίνας για το κύπελλο, ενώ βρέθηκε στην 7η θέση στο τοπικό της Φωκίδας, με μόλις 4 βαθμούς σε 4 αγώνες, έχοντας δύο ήττες από Απόλλωνα Ευπάλιου και Ησαΐα Δεσφίνας, μία ισοπαλία με τον Διαγόρα Σουβάλας και μόλις μία νίκη κατά της Ένωσης Γλυφάδας. Το πρωτάθλημα διακόπηκε προσωρινά εξαιτίας της Πανδημίας του Κοροναϊού.

## Οπαδοί και σχέσεις με άλλες ομάδες
### Οπαδοί

Οι κάτοικοι της Ιτέας υποστηρίζουν την ομάδα της πόλης τους, συχνά με πάθος. Οι οπαδοί έχουν το παρατσούκλι ***Επιστήμονες*** ή **''Ultras 4** (το ίδιο ισχύει και για την ομάδα μπάσκετ της πόλης τον Γ.Σ Ιτέας).*

=== Το Ντέρμπι της Φωκίδας ===

Υπάρχει γνωστή, παραδοσιακή κόντρα ανάμεσα στον *'Αστέρα Ιτέας** και τον [[Α.Σ. Φωκικός Άμφισσας|**Φωκικό** **Άμφισσας**]], που αποτελούν εχθρούς στον αγωνιστικό χώρο. Στις μεταξύ τους αναμετρήσεις συγκεντρώνεται πλήθος οπαδών και υπάρχουν φορές επικρατεί φορτισμένο κλίμα που οδηγεί σε μικροεπεισόδια.

=== Σχέσεις με άλλες ομάδες===

Ο Αστέρας έχει αναπτύξει φιλικές σχέσεις με τον [[Π.Α.Σ. Ναυπακτιακός Αστέρας|Ναυπακτιακό Αστέρα]]. Επίσης είχε δημιουργηθεί μια σύντομη και μικρή  με την [[Γ.Σ. Νίκη Βόλου|Νίκη Βόλου]] όσο οι δύο ομάδες αγωνίζονταν μαζί στην Γ' Εθνική.

==Αξιοσημείωτα ονόματα==
Με τη φανέλα του Αστέρα έχουν αγωνισθεί κατά καιρούς μερικά σημαντικά ποδοσφαιρικά ονόματα, όπως οι [[Κώστας Καραμπελούσης]], [[Δημήτρης Κατσιφλώρος]], [[Δημήτρης Ντάσκας]], [[Τάσος Μαντζώρος]], Κώστας Λίβας, Νίκος Γρίβας (επί μία 15 ετία βασικό στέλεχος και αρχηγός της ομάδας επί προεδρίας Αθανασίου Νοικοκυρακη και με σημαντική επίσης παρουσία στο γειτονικό Ολυμπιακό Κιρρας), Λουκάς Χλεμπογιάννης (με μία καριέρα σχεδόν 40 ετών στα τοπικά πρωταθλήματα Φωκίδας και ρεκόρ συμμετοχών), Κώστας Γκιούλος, [[Νίκος Βορριάς]], Μιχάλης Τσακίρης. Αλλά και οι Σταμούλης, Αυγέρης, Γιάννης Πούλος και Καρακικές (ως βετεράνοι, προερχόμενοι από το [[Λεβαδειακός|Λεβαδειακό]]). Ιδιαίτερα ταλαντούχος ήταν ο κυνηγός Νίκος Λεοντόπουλος, που απεβίωσε σε ηλικία μόλις 25 ετών ([[1988]]) Επίσης, τα πρόσφατα χρόνια στον Αστέρα υπέγραψε συμβόλαιο ο βετεράνος [[Λουκάς Γκαλαμέλος]]. Σημαντική προσφορά στην ομάδα έχουν, μεταξύ άλλων, οι Γιώργος Μαστρογιάννης (που έπαιξε πάνω από 15 έτη συνεχώς στην ομάδα), Κώστας Καραγιάννης (μετέπειτα πρόεδρος των παλαίμαχων ποδοσφαιριστών της ομάδας), [[Δημήτρης Ζιώγας]], Γιάννης Λύτρας (εν συνεχεία πρόεδρος της Τοπικής Ενότητας Ιτέας), Παναγιώτης Μανέτας, [[Γιάννης Δελής]], Νίκος Νταλαπέρας, [[Στάθης Αλεξανδρής (ποδοσφαιριστής)|Στάθης Αλεξανδρής]], Ανδρέας Κουρελής, Κώστας Καρδαράς, (+) Μπάμπης Παπαδήμας, Κουτσούμπας, Γιώργος Υφαντής, Νίκος Στεφανόπουλος, Μαργώνης, Θεοδωσάκης, Καψάλης, Ανδρέας Καρανάσος, Τρόπουλος, Ιωάννης Μαρκοδήμος, Μπούνος, Ραχιώτης, Πέτσας, Καλλιμάνης, Παπαδόπουλος, Αλεξανδρής κ.α. Από τους γνωστότερους προπονητές που εργάσθηκαν στον Αστέρα κατά τις δεκαετίες του '70 και ΄80, είναι ο πρώην διεθνής [[Αλέκος Ιορδάνου]], ο οποίος ανέλαβε για πρώτη φορά την ομάδα το καλοκαίρι του [[1974]]. Μάλιστα, στην ομάδα αγωνίσθηκε με επιτυχία και ο γιος του, Διαμαντής Ιορδάνου.. Σημαντικός τεχνικός του συλλόγου τις δεκαετίες του '80 και '90 ήταν ο αείμνηστος Μιχάλης Ξενάκης, ενώ στον πάγκο της ομάδας έχει βρεθεί, μεταξύ άλλων και ο βετεράνος [[Σέρτζιο Εσπινόζα]]. Ως πρόεδρος του συλλόγου πλην των προαναφερομένων, ξεχωρίζει επίσης ο Ανδρέας Ηλιόπουλος που βρισκόταν επικεφαλής της ομάδας έως τα μέσα του [[2003]], ενώ στο σωματείο αγωνίσθηκαν ο γιος του Παναγιώτης Ηλιόπουλος και ο Ευθύμιος Ηλιόπουλος (2000-2006). Εμβληματική μορφή για το ποδόσφαιρο της Ιτέας αποτελεί ο Ηλίας Γ. Λιάκος (1912-2001), που ήταν επίσης γνωστός αθλητής στίβου, με σημαντικές επιδόσεις κατά την προπολεμική εποχή. Αργότερα ασχολήθηκε με τα διοικητικά της ομάδας, ως μέλος του Δ.Σ., ενώ δύο από τους πέντε γιους που απέκτησε (είχε και μία κόρη) αγωνίστηκαν στην ομάδα του Αστέρα, συγκεκριμένα ο Τάσος και ο Κώστας Λιάκος (παράλληλα εικονογράφος-επιγραφοποιός του νομού Φωκίδας).

[[Αρχείο:ΑΣΤΕΡΑΣ-ΗΡΟΔΟΤΟΣ 5-1.jpg|right|200 px|thumb|Ρεπορτάζ της "Αθλητικής Ηχούς", περιόδου 1997-98]]

==Διακρίσεις==

Μετά από τη δημιουργία της [[Ένωση Ποδοσφαιρικών Σωματείων Φωκίδας|Ένωσης Ποδοσφαιρικών Σωματείων Φωκίδας]] (1984), ο Αστέρας αναδείχθηκε (μαζί με το Φωκικό) σαν μια από τις δύο κορυφαίες ομάδες του Νομού. Μία από τις πιο σημαντικές επιτυχίες της ομάδας καταγράφηκε την αγωνιστική περίοδο 2007-08, όταν κατετάγη δεύτερη στο πρωτάθλημα της Δ΄Εθνικής, έχοντας πρόεδρο τον Αγησίλαο (Άγη) Πασαλιμανιώτη. Ακόμη, μια δεκαετία πριν (1997-98), ο Αστέρας ήταν 6ος στην ίδια κατηγορία, έχοντας αντιμέτωπες στον όμιλο όπου μετείχε τις ομάδες της Ε.Π.Σ. Πειραιώς. Προπονητής του εκείνη τη σεζόν ήταν ο [[Κώστας Καραμπελούσης]], ενώ στον προεδρικό θώκο βρισκόταν ο Νίκος Γιογάκης. Την περίοδο 1986-87 ο Αστέρας Ιτέας με πρόεδρο τον Αθανάσιο Νοικοκυράκη και προπονητή αρχικά τον Μ. Ξενάκη (στον α' γύρο) και τον Νίκο Γουργιώτη αγωνίσθηκε για πρώτη φορά στην ιστορία του στο Εθνικό Ερασιτεχνικό Πρωτάθλημα. Ακολούθησαν 12 ακόμη συμμετοχές του στη Δ’ Εθνική κατηγορία, ενώ το 2000 συμμετείχε σε ειδικό όμιλο, αλλά δεν κατάφερε να προκριθεί για το Περιφερειακό Πρωτάθλημα. Την τετραετία 1996-1999 ήταν Κυπελλούχος της Ε.Π.Σ. Φωκίδας. Συνολικά έχει κατακτήσει 13 πρωταθλήματα Φωκίδας και ισάριθμα Κύπελλα. Επίσης, ήταν 3 φορές φιναλίστ στον τελικό του Κυπέλλου Φθιωτιδοφωκίδας (1975, 1982 και 1984) ενώ έχει φτάσει μία φορά στα ημιτελικά του Κυπέλλου Ερασιτεχνών Ελλάδας (2008), μια φορά στα προημιτελικά (1986) και δυο φορές έως τη φάση των "16" (1996 και 2009).

==Στατιστικά==

Στατιστικά της ομάδας από την ίδρυση της Ε.Π.Σ. Φωκίδας το 1985.


Με **έντονα γράμματα*' οι σημαντικότερες διακρίσεις και με *πλάγια γράμματα'' οι αποχωρήσεις. 

## Τοπικοί τίτλοι
*Πρωταθλήματα ΕΠΣ Φωκίδας (13):
1985-86,
1988-89,
1992-93,
1994-95,
1996-97,
1999-00,
2002-03,
2004-05,
2006-07,
2012-13,
2013-14,
2015-16,
2016-17.
*Κύπελλα ΕΠΣ Φωκίδας (13):
1985-86,
1987-88,
1992-93,
1995-96,
1996-97,
1997-98,
1998-99,
2001-02,
2007-08,
2008-09,
2013-14,
2017-18,
2018-19.

## Δείτε επίσης
* Ε.Π.Σ. Φωκίδας
* Γ.Σ. Ιτέας
* Ν.Ο. Ιτέας
* Α.Σ. Φωκικός Άμφισσας
* Α.Σ. Ανδρούτσος Γραβιάς

## Παραπομπές


## Πηγές
* Εφημερίδα "Αγών της Ιτέας"
* Itea Net (ενημερωτική πύλη για την Ιτέα και τη Φωκίδα)
* Εφημερίδα "Εν Δελφοίς"
* Εφημερίδα "Ευρυτανικά Νέα" 
* Ηλεκτρονικό Αρχείο "Αθλητικής Ηχούς"
* FOKIDA SPORT: Αθλητικό ιστολόγιο της Φωκίδας
* ITEA NEWS
* Αρχείο Ε.Π.Σ. Φθιωτιδοφωκίδας-Ευρυτανίας.

## Εξωτερικοί σύνδεσμοι

* 

Κατηγορία:Ιτέα Φωκίδας
Κατηγορία:Αθλητικοί σύλλογοι Φωκίδας
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930